ΓΡΑΠΤΗ ΕΡΩΤΗΣΗ P-1391/00

υποβολή: Rodi Kratsa-Tsagaropoulou (PPE-DE) προς το Συμβούλιο

(3 Μαΐου 2000)

Θέμα: Μεταναστευτική πολιτική

Η παράνομη μετανάστευση στην Ευρώπη παίρνει όλο και περισσότερο μορφή δουλεμπορίου πουποβαθμίζει την ανθρώπινη αξιοπρέπεια και συχνά στοιχίζει ανθρώπινες ζωές.

Υπάρχει ευθύνη της Ευρωπαϊκής Ένωσης; Η Ευρωπαϊκή Ένωση ως τόποςποδοχής μεταναστών δεν πρέπει νάποκτήσει μία συλλογική μεταναστευτική πολιτική η οποία θα καθορίζει σαφείς και κοινά αποδεκτές σχέσεις με τις χώρες καταγωγής μεταναστών, που θα καταπολεμά την παρανομία και το εμπόριο ανθρώπων αλλά και την παράνομη απασχόληση στην Ένωση; Οιποψήφιες προς ένταξη χώρες θα συμμετέχουν στη διαδικασία κατάστρωσης και εφαρμογής αυτών των πολιτικών;

Απάντηση

(29 Σεπτεμβρίου 2000)

Το Συμβούλιο συμμερίζεται απολύτως την άποψη της αξιότιμης κυρίας βουλευτή όσον αφορά την παράνομη ετανάστευση και τις συνέπειές της.

Το Δεκέμβριο του 1998, το Συμβούλιο συνέστησε την Ομάδα Υψηλού Επιπέδου για το Άσυλο και τη Μετανάστευση προκειμένου να επεξεργαστεί μία διαπυλωνική, ολοκληρωμένη προσέγγιση για την αντιμετώπιση των βασικών αιτίων της μετανάστευσης και της εγκατάλειψης των χωρών καταγωγής. Στην Ομάδα Υψηλού Επιπέδου για το Άσυλο και τη Μετανάστευση ανατέθηκε να καταστρώσει σχέδια δράσης για ορισμένες χώρες προέλευσης των αιτούντων άσυλο και/ή της παράνομης μετανάστευσης. Τον περασμένο Οκτώβριο εκδόθηκαν από το Συμβούλιο και εγκρίθηκαν από τους Αρχηγούς κρατών στο Ευρωπαϊκό Συμβούλιο του Τάμπερε σχέδια δράσης για πέντε χώρες (Αφγανιστάν και η γύρω περιοχή, Ιράν, Μαρόκο, Σομαλία και Σρι Λάνκα).

Τη στιγμή αυτή, η Ομάδα Υψηλού Επιπέδου για το Άσυλο και τη Μετανάστευση εξετάζει την εφαρμογή αυτών των σχεδίων δράσης και στη συνέχεια έχει κληθεί ναποβάλει έκθεση για την εν λόγω εφαρμογή στο Ευρωπαϊκό Συμβούλιο το Δεκέμβριο του 2000. Είναι σαφές ότι τα σχέδια δράσης δεν είναι δυνατόν να επιβληθούν στις εν λόγω χώρες, αλλά πρέπει να εφαρμοστούν σε στενή συνεργασία με τις αρχές των χωρών αυτών. Το Ευρωπαϊκό Συμβούλιο του Τάμπερε αναγνώρισε σαφώς την ανάγκη μιας σφαιρικής προσέγγισης του προβλήματος της μετανάστευσης. Στο σημείο 11 των συμπερασμάτων του Συμβουλίου αυτού αναφέρεται ότι στην προσέγγιση αυτή πρέπει να αντιμετωπιστούν ζητήματα πολιτικής, ανθρωπίνων δικαιωμάτων και ανάπτυξης στις χώρες και περιοχές καταγωγής και διέλευσης. Τούτο απαιτεί την καταπολέμηση της φτώχειας, τη βελτίωση του βιοτικού επιπέδου και των ευκαιριών απασχόλησης, την πρόληψη συγκρούσεων και την εδραίωση δημοκρατικών καθεστώτων καθώς και το σεβασμό των ανθρώπινων δικαιωμάτων, ιδίως δε των δικαιωμάτων των μειονοτήτων, των γυναικών και των παιδιών. Προς το σκοπό αυτό, καλούνται η Ένωση καθώς και τα κράτη μέλη να συμβάλουν, εντός των ορίων των αρμοδιοτήτων τους, δυνάμει των συνθηκών, σε μια μεγαλύτερη συνοχή των εσωτερικών και εξωτερικών πολιτικών της Ένωσης. Η ανάπτυξη εταιρικών σχέσεων με τις ενδιαφερόμενες τρίτες χώρες αποτελεί επίσης ένα αποφασιστικό στοιχείο για την επιτυχία μιας τέτοιας πολιτικής, προκειμένου να προαχθεί η κοινή ανάπτυξη.

Όσον αφορά την καταπολέμηση της παράνομης μετανάστευσης και της σωματεμπορίας, καθώς και της παράνομης απασχόλησης, τα θέματα αυτά αποτελούν το πρωταρχικό θέμα των συζητήσεων όχι μόνο σε επίπεδο ΕΕ στο πλαίσιο του CIREFI (Κέντρο Πληροφόρησης και Ανταλλαγών στον τομέα της Διέλευσης των Συνόρων και της Μετανάστευσης), το οποίο, ας αναφερθεί, συνέρχεται ανά εξάμηνο με αντιπροσώπους τωνποψήφιων για ένταξη στην ΕΕ χωρών, αλλά και σε ευρύτερα πλαίσια. Πρέπει εξάλλου ναπογραμμιστεί ο ρόλος που διαδραματίζει η ΕΥΡΩΠΟΛ στην καταπολέμηση της οργανωμένης λαθρομετανάστευσης. Η Κοινότητα και τα κράτη μέλη συμμετέχουν αυτή τη στιγμή δραστήρια στις διαπραγματεύσεις που διεξάγονται στα Ηνωμένα Έθνη για την κατάρτιση διεθνούς σύμβασης κατά του διεθνικού οργανωμένου εγκλήματος. Το σχέδιο της σύμβασης μεταξύ άλλων περιλαμβάνει και δύο πρωτόκολλα, σχετικά με τα μέτρα καταπολέμησης της από ξηράς, από αέρος και δια θαλάσσης παράνομης διέλευσης μεταναστών, το ένα, και τα μέτρα πρόληψης, καταστολής και τιμωρίας της σωματεμπορίας, ιδίως των γυναικών και των παιδιών, το άλλο. Η σύμβαση αναμένεται να είναι έτοιμη προςπογραφή στα τέλη του 2000.